La Facultat de Ciències de la Salut transmet la importància de la divulgació científica entre alumnat i professorat en la novena edició de les seues jornades d’investigació



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/investigacio/arxiu/noticies/2024/4/jornades-investigacio-fcs/&url=/com/investigacio/arxiu/noticies/2024/4/jornades-investigacio-fcs/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/investigacio/arxiu/noticies/2024/4/jornades-investigacio-fcs/&url=/com/investigacio/arxiu/noticies/2024/4/jornades-investigacio-fcs/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/investigacio/arxiu/noticies/2024/4/jornades-investigacio-fcs/&url=/com/investigacio/arxiu/noticies/2024/4/jornades-investigacio-fcs/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/investigacio/arxiu/noticies/2024/4/jornades-investigacio-fcs/&url=/com/investigacio/arxiu/noticies/2024/4/jornades-investigacio-fcs/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## La Facultat de Ciències de la Salut transmet la importància de la divulgació científica entre alumnat i professorat en la novena edició de les seues jornades d’investigació

29/04/2024 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

* [![ jornades-investigacio-fcs 2024-04-24-jornadas_investigacion_fcs_EVR14](/com/investigacio/arxiu/noticies/2024/4/jornades-investigacio-fcs/2024-04-24-jornadas_investigacion_fcs_EVR14.jpg)](#)

La importància de transmetre el coneixement científic a la ciutadania i com portar-ho a terme ha sigut la temàtica elegida per la Facultat de Ciències de la Salut de la Universitat Jaume I de Castelló en la novena edició de les jornades d’investigació que s’han desenvolupat durant els dies 24 i 25 d’abril al campus castellonenc, organitzades pel Deganat de la mateixa facultat i amb col·laboració de l’Escola de Doctorat de l’UJI.

La conferència inaugural ha estat a càrrec del professor de l’UJI Guillermo Peris Ripollés, doctor en Ciències Químiques i col·laborador com a bioinformàtic del grup «Biología de retrotransposones» del Centre de Genòmica i Oncologia (GENYO) de Granada, qui ha explicat algunes de les seues tàctiques de divulgació i, alhora, diversos conceptes científics en la conferència «D’acròbates, atenesos i altres àcids nucleics».

Peris ha comentat que la «tasca divulgadora» implica renunciar a algunes característiques de la pràctica científica, com oferir massa informació, ser extremadament rigorós o usar llenguatge científic i que les estratègies que més usa en la seua activitat divulgadora comencen amb el títol, amb el que intenta captar la curiositat dels espectadors o lectors, perquè el científic és, a més a més, un dels divulgadors que formen part de la plataforma Naukas (<https://naukas.com>).

Usar metàfores i contar històries són altres dues formes de transmetre al públic conceptes científics. «No són fàcils de trobar ni tampoc de contar», ha comentat, però serveixen per a mantenir l’atenció i perquè les persones entenguen millor el que vols explicar, com per exemple, quan ha contat el que va passar en una batalla de la Guerra del Peloponès (els atenencs van matar durant una confrontació nocturna part dels seus aliats perquè parlaven el mateix dialecte que els espartans) per a explicar les malalties autoimmunes, en les quals el nostre mateix cos s’ataca a si mateix perquè confon els senyals amb agents externs.

L’acte d’inauguració ha comptat amb la participació del degà de la Facultat de Ciències de la Salut, Eladio J. Collado; el director de la Unitat de Divulgació Científica i Ciència Ciutadana, Lluís Martínez, i les dues codirectores de les jornades, les professores Isabel Almodóvar i Aitana Gomis. En la primera intervenció, la professora Almodóvar ha indicat que el principal objectiu de les jornades era «fomentar l’esperit investigador que ens impulsa a buscar noves respostes per als reptes que es presenten i el ferm compromís de millorar el benestar de qui ens envolta».

En el seu torn, el degà ha agraït el treball realitzat per les directores i pel personal de la facultat en l’organització de les jornades i també l’esforç de l’alumnat en la presentació del seu primer treball científic. Collado ha destacat que «la ciència forma part de la nostra vida i, especialment en l’àmbit de les ciències de la salut, és important per a prendre decisions ben informades», per això, ha comentat, «és essencial compartir de forma comprensible i accessible».

Per al director de la Unitat de Cultura Científica i Ciència Ciutadana, Lluís Martínez, «la divulgació científica és fonamental per a promoure l’empoderament de la ciutadania i capacitar-la per a prendre decisions de forma informada i que, de vegades, poden ser transcendentals per a la seua vida», així com sensibilitzar-la sobre factors de risc de diverses malalties i les mesures preventives que es poden prendre per a reduir la seua incidència. «En un món on la desinformació es propaga ràpidament i resulta cada vegada més difícil conèixer la veritat de les coses, és crucial la reflexió, el debat i la formació sobre una divulgació científica efectiva en general i, molt especialment, en l’àmbit de les ciències de la salut», ha especificat.

Les jornades també han permès reunir, en un entorn diferent del de l’aula i els laboratoris, l’alumnat i professorat de Psicologia, Medicina, Infermeria i altres àrees afins que participen en la docència i investigació d’aquests àmbits, tant de grau, com de postgrau i doctorat. S’han presentat comunicacions i pòsters, i els 30 millors avaluats seran convidats a escriure un text per la revista *Àgora de Salut*, editada per la Facultat.

A més de la realització d’una sessió dinàmica de divulgació, un cinefòrum amb la pel·lícula*20.000 especies de abejas*i una taula d’especialistes sobre acompanyament en realitats trans, ha tingut lloc amb la col·laboració de l’Escola de Doctorat de l’UJI la sisena edició del concurs «La meua tesi en 4,59 segons», els premiats del qual també podran escriure un article divulgatiu de la seua investigació en la revista *Àgora de Salut*.

**Millors pòsters, comunicacions i divulgadors o divulgadores**

**Millors comunicacions orals**: María Moliner Álvarez i Águeda Cervera Gasch (Infermeria); Iñigo Santillana Hernández i Pablo Jordà (Medicina); i Anouar Nali Chenani, Luis Calero Galindo i Antonio Caballer Miedes (Psicologia).

**Millor pòster de Psicologia**: Vanesa Garrancho Campero i Cristina Giménez García.

**Millor pòster de Doctorat**: Laura Rallo Martín, Carmen Jovaní Casano, Irene Cots de la Dueña, Marta González Sánchez i Paula Carrasco Espí.

**Millor comunicació oral de Postgrau**: Marina Andreu-Casas i Lidón Villanueva Badenes.

**VI Concurs** **«La meua tesis en 4,59 segons****»**

**Primer premi**: Monica Navarro Sánchez. Tesis dirigida per Francisco Olucha Bordonau i Isis Gil Miravet.

**Segon premi**: Amelia Bou Puerto. Tesis dirigida per Eva Falomir.

**Tercer premi**: Maria Pilar Suárez Alcázar. Tesis dirigida per Eladio J. Collado Boira i Ana Folch Ayora.

**Imatges de les jornades:** <https://www.uji.es/com/fotonoticies/arxiu/2024/04/jornades-investigacio-fcs/>

Informació proporcionada per:
[Servei de Comunicació i Publicacions](/serveis/scp/)

Qui som?

[Portada](/com/investigacio/cienciauji/)
[UCC+I](/serveis/scp/ucc/)

Difusió investigació

[Blog Ciència TV](/com/investigacio/arxiu/ciencia-uji-tv/)
[Butlletí Ciència UJI](/com/investigacio/arxiu/ciencia-uji/)
[Butlletí Horizon Europe](/com/investigacio/docs/butlleti-horizon-europe/)
[Comboi, un viatge per la ciència](/com/investigacio/docs/podcast-comboi-viatge-per-la-ciencia/)
[Notícies científiques](/com/investigacio/sumari/noticies/ )
[Notícies de fàcil lectura](/com/investigacio/docs/noticies-de-lectura-facil)
[Revista d’actualitat. Investigació](/com/revista/tematica/investiga/)
[Una finestra a la ciència](http://www.radio.uji.es/programa.php?id=46 )

Divulgació científica

[Experimenta UJI](/com/investigacio/docs/experimenta-uji/)
[Innobar, con b de bar (Espaitec)](https://espaitec.uji.es/podcast-innobar-con-b-de-bar/)
[Magacín «Humanes i Socials»](https://humanesisocials.uji.es)
[Projectes H2020](/com/investigacio/docs/butlleti-h2020/)
[Projectes i articles COVID-19](/com/investigacio/docs/estudis-articles-covid-19/)
[Research pitches](/com/investigacio/research-pitches/)
[The Conversation](/com/investigacio/docs/the-conversation/)
[UJI Divulga (Onda Cero)](/com/investigacio/docs/uji-divulga-onda-cero/)
[Vocabulari científic](/com/investigacio/docs/vocabulari-cientific/)

Projectes i estudis

[Projectes i estudis](/serveis/scp/ucc/projectes/)

Recursos d'interés

[Divulgateca](http://www.divulgateca.es)

Xarxes externes

[CRUE](https://www.crue.org/)
[FECYT](https://www.fecyt.es/es/info/que-son)
[RUVID](https://ruvid.org/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00